paragraph_text: Robert Kristan (Jesenice, 4. travnja 1983.) slovenski je profesionalni hokejaš na ledu. Igra na poziciji vratara. Suigrači ga često zovu Lix kao i njegovog oca, bivšeg hokejaškog čuvara mreže Aleksandera Cigana, koji je krajem osamdesetih odigrao tri sezone u "Medvjedima". Od 2002. godine Kristan je vratar slovenske hokejaške reprezentacije, a dvije godine za redom proglašen je najboljim vratarem svjetskog juniorskog prvenstva.